මොස්කව් හි ලුස්නිකි ක්‍රීඩාංගණයේදී අද ආරම්භ වන 14 වැනි ලෝක මලල ක්‍රීඩා ශූරතාවලියේදී තරග වදින පළමු ශ්‍රී ලාංකිකයා ලෙස ක්‍රිස්ටීන් සොනාලි මෙරීල් තරග වැදීමට නියමිතය.අද මේ තරගාවලිය ආරම්භ වුවත් ශ්‍රී ලාංකික‍යෙකු තරග බිමට පිවිසෙන්නේ 12 වැනිදාය.මීට දෙවසරකට පෙර ආසියානු ශූරතාවලියේදී රන් පදක්කම් දිනාගත් මෙරීල් කාන්තා මීටර් 400 කඩුලු පැනීමේ ප්‍රථම ව‍ටයේදී ශ්‍රී ලංකා වේලාවෙන් පස්වරු1.20ට තරග වැදීමට නියමිතය.ශ්‍රී ලංකාව වෙනුවෙන් ඒකළ ඉසව්වකට තරග වදින අනෙක් එකම ශ්‍රී ලාංකික ක්‍රීඩිකාව වන්නේ හෙල්ල විසිකිරීමේ ශූරී නදීකා ලක්මාලිය.